**Rovasti Erkki Kuusanmäki** lausui virren 247

Espoonlahden seurakunnan tervehdyksessään

Ah autuas, ken taivaaseen

jo varhain päässyt on,

ken luottaa Herraan Jeesukseen,

saa voittopalkinnon.

Ja kuitenkin me kysymme:

Voi miksi sinut luotamme

näin varhain kutsuttiin?

Niin varhain jouduit, ystävä,

matkasi päättämään.

On rakkaillasi ikävä,

sinua itketään.

Vaan luona Isän Jumalan

saat kodin kirkkaan, ihanan

Jeesuksen seurassa.

Kuin siemen maahan mullataan

Kristukseen uskova.

Kuin Jeesus nousi haudastaan,

on hänkin nouseva.

Nyt ruumis pannaan poveen maan,

vaan Kristus taas sen tullessaan

voimallaan herättää.

Jää Herran huomaan pyhimpään,

jää lepoon siunattuun!

Me jäämme matkaa tekemään,

sen vaivaan, taisteluun.

Vie, Herra, kunniaksesi

myös meidät kotiin luoksesi,

kun päättyy kilvoitus.